
PROJEKTO PARTNERYSTĖS SUTARTIS

2024 m.                       d. 
Šilutė


Šilutės rajono savivaldybės administracija, juridinio asmens kodas 188723322, teisinė forma – biudžetinė įstaiga, kurios registruota buveinė yra Dariaus ir Girėno g. 1, Šilutė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos direktoriaus Andriaus Jurkaus, veikiančio pagal Administracijos nuostatus (toliau – Pareiškėjas), ir 
Šilutės kultūros ir pramogų  centras, juridinio asmens kodas  177414328, kurios registruota buveinė yra Lietuvininkų g. 6, Šilutė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujamas direktorės Jūratės Pancerovos (toliau – Partneris), 
toliau kartu šioje partnerystės sutartyje vadinami Šalimis arba Partneriais, o kiekvienas atskirai – Šalimi, Pareiškėju ir Partneriu,
[bookmark: _GoBack]ketindamos kartu vykdyti Europos Sąjungos (toliau – ES) pagal 2021-2030 metų plėtros programos valdytojos Lietuvos Respublikos kultūros ministerijos (toliau – Ministerija) kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ (toliau – Pažangos priemonė) veiklos Nr. 8 „Infrastruktūros objektų modernizavimas“ poveiklės Nr. 8.2 „Kultūros infrastruktūros objektų pritaikymas įvairių grupių poreikiams“ projektų finansavimo sąlygų aprašo, patvirtinto Lietuvos Respublikos kultūros ministro 2023 m. lapkričio10 d. įsakymu Nr. ĮV-860 „Dėl kultūros ministro 2022 m. kovo 10 d. įsakymo Nr. ĮV-274 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“ pakeitimo“ (toliau – Aprašas), sudarė šią Projekto partnerystės sutartį (toliau – Sutartis).


I. SUTARTIES DALYKAS

1. Sutarties dalykas yra partnerių atsakomybių pasiskirstymas, rizikų pasidalijimas, finansiniai ir kiti įnašai, sukurtino turto nuosavybės ir valdymo klausimai bei kitos sąlygos, susijusios su projekto „Rusnės kultūros centro erdvių pritaikymas įvairių grupių poreikiams“ (toliau – Projektas) bendru įgyvendinimu. 
2. Projekto investicijos numatomos į Šilutės kultūros ir pramogų centro teritorinį padalinį seniūnijoje – Rusnės skyrių, Neringos g. 2, Rusnė LT-99348, Šilutės r. sav.
3. Šalių įneštas turtas, buvęs jų nuosavybe, įneštas turtas, nebuvęs jų nuosavybe, taip pat jungtinės veiklos metu gautas rezultatas nėra Šalių bendroji dalinė nuosavybė, jeigu atskiru raštišku susitarimu nenustatyta kitaip.
4. Šalys susitaria tarpusavio santykius grįsti tarpusavio pasitikėjimo ir lygiateisiškos partnerystės principais, kurie užtikrintų galimybę šalių atstovams dalyvauti Projekto įgyvendinimo procese.

II. ŠALIŲ GARANTIJOS IR PATVIRTINIMAI

5. Kiekviena Šalis garantuoja ir patvirtina, kad:
          5.1. Šalis yra tinkamai įsteigta ir teisėtai veikianti pagal Lietuvos Respublikos įstatymus;
          5.2. šią Sutartį pasirašė tinkamai įgaliotas asmuo;
          5.3. kiekviena Šalis, pasirašydama Sutartį, veikė gera valia kitos Šalies atžvilgiu ir sąmoningai nepateikė kitai Šaliai jokios klaidingos ar klaidinančios informacijos;
          5.4. Sutarties sudarymas ar įsipareigojimų vykdymas neprieštarauja ir nepažeidžia jokio teismo ar kitos valstybės institucijos sprendimo, nutarties ar nutarimo, ar kitokio dokumento, taikomo ar privalomo kuriai nors Šaliai, jokios sutarties ar kitokio susitarimo, kurio Šalimi yra kuri nors Šalis, įstatymo ar kitokio teisės akto, taikomo kuriai nors Šaliai, nuostatų;
           5.5. Sutarties pasirašymo dieną Šalys garantuoja, kad šiame straipsnyje pateikiami patvirtinimai ir garantijos bei pagrindžiantys dokumentai yra ir išliks tikslūs ir teisingi visą šios Sutarties galiojimo laikotarpį;
           5.6. nė vienas iš anksčiau pareikštų patvirtinimų ar garantijų nepalieka neaptartų aplinkybių, kurių nutylėjimas darytų kurį nors iš šių patvirtinimų ar garantijų iš esmės klaidinantį ar neteisingą.

	
III. ŠALIŲ ĮNAŠAI IR IŠLAIDOS

6. Šalys susitaria, kad pagrindinis partneris, yra Pareiškėjas, kuris įgyvendins visą Projektą, tvarkys bendrus reikalus, atstovaus šalims santykiuose su Projektą administruojančiomis institucijomis: Lietuvos Respublikos sveikatos apsaugos ministerija ir VšĮ Centrine projektų valdymo agentūra (toliau – Įgyvendinančioji institucija), teiks Projekto įgyvendinimo planą (toliau – PĮP) paramai gauti, sudarys Projekto sutartį su įgyvendinančia institucija.
7. Pareiškėjas savo biudžeto lėšomis finansuos ne mažiau kaip 15 proc. visų tinkamų finansuoti projekto išlaidų ir nenumatytas ar netinkamas finansuoti, tačiau šiam projektui įgyvendinti būtinas išlaidas bei tinkamų finansuoti išlaidų dalį, kurios nepadengia projektui skiriamas finansavimas. 
8. Pareiškėjas įgis nuosavybės teisę į Projekto metu sukurtą ir įsigytą turtą. 

IV. ŠALIŲ ĮSIPAREIGOJIMAI

9. Vykdydamas šią Sutartį, Pareiškėjas įsipareigoja:
             9.1. Parengti ir pateikti PĮP per 2021–2027 m. Duomenų mainų svetainę (DMS) adresu https://dms.investis.lt. Negalint užtikrinti DMS funkcinių galimybių, užpildyta ir kvalifikuotu elektroniniu parašu pasirašyta Projekto įgyvendinimo plano forma (Word formatu) su reikiamais priedais teikiama el. paštu info@cpva.lt;
            9.2. pateikti atnaujintą PĮP su reikiamais priedais pagal Aprašą, prireikus tikslinti PĮP;
            9.3. nuolat konsultuotis su Partneriu ir informuoti jį apie Projekto įgyvendinimo eigą;
            9.4. skelbti ir viešinti informaciją apie suteiktą paramą ir Projekto rezultatus savo interneto svetainėje ar kitose žiniasklaidos priemonėse;
            9.5. laiku šalinti visus Projekto trūkumus bei pažeidimus, kurie yra nustatyti Įgyvendinančios institucijos;
            9.6. atidaryti ir administruoti Projekto sąskaitą banke;
            9.7. laiku ir nustatyta tvarka teikti mokėjimo prašymus Įgyvendinančiai institucijai;
            9.8. vykdyti viešuosius pirkimus numatytus PĮP ir sudaryti viešųjų pirkimų sutartis;
            9.9. sudaryti sąlygas tikrinti ir audituoti Projekto ir su Projektu susijusius dokumentus institucijoms, turinčioms teisę tai daryti įgyvendinant programą;
           10. saugoti ir kaupti visus su Projekto įgyvendinimu susijusius dokumentus pagal finansavimo mechanizmo reikalavimus ir vadovaujantis galiojančiais teisės aktais.
           11. Vykdydamas šią Sutartį, Partneris įsipareigoja:
           11.1. informuoti Pareiškėją, laiku pateikti reikiamus duomenis, dokumentus, kurie būtini rengiant ir įgyvendinant Projektą;
           11.2. skelbti ir viešinti informaciją apie suteiktą paramą ir Projekto rezultatus savo interneto svetainėje ar kitose žiniasklaidos priemonėse;
  11.3. laiku šalinti visus Projekto trūkumus bei pažeidimus, kurie yra nustatyti Įgyvendinančios institucijos;
         11.4. saugoti ir kaupti visus su Projekto įgyvendinimu susijusius dokumentus pagal finansavimo mechanizmo reikalavimus ir vadovaujantis galiojančiais teisės aktais;
         11.5. vykdyti kultūrines veiklas Rusnės skyriuje ir įsipareigoti, kad kultūros paslaugos po projekto įgyvendinimo sudarys ne mažiau kaip 80 procentų arba laiko arba vietos pajėgumo per metus.
         12. Pareiškėjas ir Partneris įsipareigoja bendradarbiauti įgyvendinant Projektą.
         13. Šalys įsipareigoja tinkamai vykdyti visus savo įsipareigojimus pagal Sutartį ir nesiimti jokių veiksmų, apsunkinančių Sutarties įgyvendinimą ar padaryti jį nepasiekiamą.


V. ATSAKOMYBĖ

          14. Pareiškėjas yra atsakingas už:
14.1. tinkamą Projekto sutarties vykdymą;
14.2. tinkamą perkančiosios organizacijos funkcijų atlikimą;
          14.3. tinkamą Projekto vykdytojo funkcijų atlikimą;
          14.4. kitų įsipareigojimų, numatytų šioje Sutartyje, tinkamą vykdymą.
          15. Partneris yra atsakingas už:
          15.1. Partnerio deklaracijos ir kitų reikalingų dokumentų pateikimą laiku Pareiškėjui;
          15.2. kitų įsipareigojimų, numatytų šioje Sutartyje, tinkamą vykdymą.
          16. Kiekviena šalis yra atsakinga už savo įnašo, įnešto į jungtinę veiklą, tikslumą ir tinkamumą. Partnerių tarpusavio atsakomybė nustatoma pagal teisių ir pareigų apimtį, atliktus veiksmus ar neveikimą, kaltės mastą ir kitas reikšmingas aplinkybes.
          17. Projektų vykdytojai (partneriai) turi užtikrinti, kad 5 metus po projekto finansavimo 
pabaigos nebus keičiamas veiklos, kuriai buvo skirtos investicijos, pobūdis ir bus užtikrinamas kultūros paslaugų tęstinumas.


VI. SUTARTIES GALIOJIMAS, PAKEITIMAS, NUTRAUKIMAS

         18. Sutartis įsigalioja ją pasirašius abiem Šalims.
         19. Ši Sutartis galioja iki visiško šalių tarpusavio įsipareigojimų pagal šią Sutartį įvykdymo.
         20. Sutartis pasibaigia praėjus penkeriems metams nuo Projekto įgyvendinimo pabaigos (galutinės Projekto įgyvendinimo ataskaitos patvirtinimo datos).
         21. Sutartis keičiama papildomu susitarimu, kuris tampa neatskiriama šios Sutarties dalis.
         22. Sutartis nutraukiama rašytiniu šalių susitarimu, dėl objektyvių priežasčių negavus lėšų Projektui įgyvendinti arba kitais šalių sutartais atvejais.
         23. Šalis turi teisę nutraukti Sutartį vienašališkai, jei kita Šalis iš esmės ją pažeidžia.
         24. Nutraukus šią Sutartį, Šalys nebus atsakingos viena kitai dėl išlaidų ir sąnaudų padengimo arba kitaip atsakingos viena kitai su sąlyga, kad kita Šalis nebus pažeidusi įsipareigojimų pagal šią Sutartį.

VII. BAIGIAMOSIOS NUOSTATOS

          25. Ši Sutartis sudaroma, vykdoma ir bus aiškinama vadovaujantis Lietuvos Respublikos įstatymais ir kitais teisės aktais.
          26. Jei kuri nors iš šios Sutarties nuostatų prieštarauja įstatymams arba dėl bet kokios kitos priežasties tampa visiškai arba iš dalies negaliojanti, arba neatitinka Projekto reikalavimų, tai neturi įtakos bet kokios kitos šios Sutarties nuostatos galiojimui. Tokiu atveju šalys turi susitarti dėl negaliojančios ar Projekto reikalavimams neatitinkančios nuostatos pakeitimo teisiškai galiojančia ar Projekto reikalavimams atitinkančia nuostata, kurios teisinis ir ekonominis rezultatas maksimaliai būtų toks pat kaip ir pakeistosios nuostatos.
           27. Bet koks ginčas ir (ar) reikalavimas, kylantis iš šios Sutarties, dėl jos ar iš šios Sutarties pažeidimo, nutraukimo ar negaliojimo, sprendžiamas šalių tarpusavio susitarimu, o nepasiekus susitarimo per 30 (trisdešimt) kalendorinių dienų, kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas teisme pagal Pareiškėjo buveinės vietą.
           28. Šia Sutartimi šalys užtikrina, kad Sutarties galiojimo metu jos teiks viena kitai pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią Sutartį ar lemti jos pažeidimą, taip pat, kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios Sutarties. 
           29. Šia Sutartimi prisiimti šalies įsipareigojimai, teisės ir reikalavimai negali būti perleidžiami trečiajam asmeniui be išankstinio raštiško kitos šalies sutikimo, jeigu šioje Sutartyje neaptarta kitaip.
           30. Šalys susitaria, kad bet kokie pranešimai, prašymai ir kitoks susirašinėjimas raštu vyks lietuvių kalba ir bus pristatomas per kurjerį arba siunčiamas paštu registruotu laišku, arba elektroniniu paštu, arba įteikiamas asmeniškai kitos šalies atstovui šioje Sutartyje nurodytu adresu.
           31. Visi prašymai, reikalavimai ar kiti pranešimai laikomi įteiktais atitinkamu adresu faktinio įteikimo  ar gavimo dieną, patvirtintą rašytiniu kvitu arba kitais faktinio gavimo įrodymais.
           32. Sutartis sudaryta lietuvių kalba 2 egzemplioriais. Kiekviena šalis gauna po vieną Sutarties originalą lietuvių kalba. Abu Sutarties tekstai autentiški ir turi vienodą teisinę galią.


VIII. ŠALIŲ REKVIZITAI IR ATSTOVŲ PARAŠAI

	PAREIŠKĖJAS
Šilutės rajono savivaldybės administracija

Dariaus ir Girėno g. 1, 99133 Šilutė 
Juridinio asmens kodas 188723322
PVM kodas – (ne PVM mokėtoja)
AB „Swedbank“ bankas, kodas 73000
A. s. LT137300010113194651
Tel. +370 441 79 266
El. p. administracija@silute.lt


	PARTNERIS
Šilutės kultūros ir pramogų centras

Lietuvininkų g. 6, LT-99185, Šilutė
Įmonės kodas 177414328
PVM kodas – (ne PVM mokėtojas)
AB „Swedbank“ bankas, kodas 73000
A. s. LT 17 4010 0435 0020 5015
Tel. +370 441 77113
El. p. info@silutekpc.lt


	Administracijos direktorius 
Andrius Jurkus
___________________
A. V.
	Direktorė 
Jūratė Pancerova
______________
A. V.





